Kleuter, vier ander sterf in botsingVyf mense is dood in die ongeluk naby Leeu-Gamka in die Wes-Kaap. (Foto: Wes-Kaapse verkeerspolisie) Vyf mense, onder wie ŉ tweejarige kind, is Maandag in die vroeë oggendure naby Leeu-Gamka in die Wes-Kaap in ŉ ongeluk dood. Kenny Africa, Wes-Kaapse verkeershoof, het gesê die bestuurder en vier passasiers is in die ongeluk op die N1 dood. Daar was altesame nege volwassenes in die Toyota Condor. “Die regterkantse agterwiel van die Condor het afgebreek en die bestuurder het beheer oor die voertuig verloor,” het Africa gesê. Die ongeluk het omstreeks 01:40 plaasgevind. Volgens Africa is altesame 20 mense die afgelope naweek op die provinsie se paaie dood.